અશોક ગહેલોતે કહ્યુ કે ગુજરાતમાં ઘરે ઘરે દારૂ પીવાય છે તેમાં અતિશયોકતિ જરૂર છે, પણ ગુજરાતમાં દર દસમાંથી પાંચ વ્યકિત દારૂ પીવે છે તેવો અંદાજ બાંધીએ તો કદાચ ખોટો નહી પડે, આપણે ત્યાં બીજા રાજયોની જેમ દારૂની સામાજીક  સ્વીકાર્યતા મળી નથી તેના કારણે દારૂ પીનાર કદાચ ઘરમાં દારૂ પીતો નથી, આ ઉપરાંત દારૂબંધી હોવાને કારણે દારૂ પીનારના મનમાં કાયદાનો છુપો ડર પણ છે, જેના પરિણામ સ્વરૂપ બીજા રાજયોની સરખામણીમાં ગુજરાતની મહિલાઓ વધુ સલામત છે તે કહેવામા્ં પણ સંકોચ હોવો જોઈએ નહીં, ગુજરાતમાં ભલે કહેવાતી દારૂબંધી હોય તો પણ દારૂ પીનાર જાહેરમાં અને ખાનગીમાં મહિલાઓની છેડતી કરતા ડરે છે તે ઉત્તમ પાસુ છે.